2004E0161 — ET — 29.07.2005 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU ÜHINE SEISUKOHT 2004/161/ÜVJP,

19. veebruar 2004,

millega pikendatakse Zimbabwe vastu suunatud piirangumeetmeid







EUROOPA LIIDU NÕUKOGU, võttes arvesse Euroopa Liidu asutamislepingut, eriti selle artiklit 15, ning arvestades järgmist: (1) Nõukogu kehtestas vastavalt ühisele seisukohale 2002/145/ÜVJP ( 1 ) Zimbabwe suhtes keelu tarnida relvi ja nendega seotud materjale, anda sellealast tehnilist väljaõpet ja abi ning tarnida varustust, mida võidakse kasutada siserepressioonideks. (2) Nõukogu kehtestas vastavalt ühisele seisukohale 2002/145/ÜVJP samuti reisikeelu ja varade külmutamise Zimbabwe valitsuse ja isikute suhtes, kes kannavad laiaulatuslikku vastutust inimõiguste ning sõna-, ühinemis- ja rahumeelse kogunemise vabaduse tõsiste rikkumiste eest. (3) Ühist seisukohta 2002/145/ÜVJP muudeti ühise seisukohaga 2002/600/ÜVJP, ( 2 ) millega kohaldati piirangumeetmeid täiendavate isikute suhtes, kes kannavad laiaulatuslikku vastutust selliste rikkumiste eest. (4) Ühisele seisukohale 2002/145/ÜVJP lisatud isikute nimekiri, kelle suhtes kohaldatakse piirangumeetmeid, ajakohastati ja asendati nõukogu otsusega 2002/754/ÜVJP ( 3 ) pärast muudatusi Zimbabwe valitsuses. (5) Ühist seisukohta 2002/145/ÜVJP muudeti täiendavalt ja pikendati ühise seisukohaga 2003/115/ÜVJP, ( 4 ) mille kehtivus lõpeb 20. veebruaril 2004. (6) Pidades silmas inimõiguste olukorra jätkuvat halvenemist Zimbabwes, tuleks Euroopa Liidu poolt vastu võetud piirangumeetmeid täiendavalt pikendada 12 kuu võrra. (7) Kõnealuste piirangumeetmete eesmärk on kaasa aidata isikutel, kelle suhtes neid rakendatakse, loobuda poliitikast, mis viib inimõiguste, sõnavabaduse ja heade valitsemistavade mahasurumiseni. (8) Ühisele seisukohale 2002/145/ÜVJP (nagu seda on muudetud ja asendatud) lisatud nimekirja isikutest, kelle kohta kehtestatakse piirangumeetmed, tuleks ajakohastada. (9) Teatavate meetmete rakendamiseks on vaja ühendusepoolset tegevust, ning arvestades järgmist: ON VASTU VÕTNUD KÄESOLEVA ÜHISE SEISUKOHA:







Artikkel 1

Käesolevas ühises seisukohas tähendab tehniline abi igasugust tehnilist toetust seoses remontimise, arendamise, valmistamise, monteerimise, testimise, hoolduse või mis tahes muu tehnilise teenindamisega ning mis võib esineda koolituse, nõuannete, väljaõppe, tööpõhimõtete või -oskuste edasiandmise või nõustamisteenuste kujul, hõlmates suulises vormis antud abi.

Artikkel 2

1. Relvade ja igasuguste nendega seotud materjalide, sealhulgas tulirelvade ja laskemoona, sõjaväesõidukite ja -varustuse, poolmilitaarse varustuse ning eespool nimetatu varuosade, samuti siserepressioonideks kasutada võidava varustuse müük, tarnimine või üleandmine Zimbabwele või eksport sinna liikmesriikide või nende territooriumilt pärit kodanike poolt või nende lipu all sõitvaid aluseid või lennukeid kasutades on keelatud, olgu need pärit liikmesriikide territooriumilt või mitte.

2. Keelatud on:

a) otseselt või kaudselt pakkuda, müüa, tarnida või üle anda ühelegi isikule, üksusele või asutusele Zimbabwes või seal kasutamiseks tehnilist abi, vahendusteenuseid ja muid teenuseid, mis on seotud sõjategevusega ning relvade ja kõigi nendega seotud materjalide, sealhulgas tulirelvade ja laskemoona, sõjaväesõidukite ja varustuse, poolmilitaarse varustuse ja eespool nimetatu varuosade, samuti siserepressioonideks kasutada võidava varustuse pakkumise, valmistamise, hoolduse ja kasutamisega.

b) otseselt või kaudselt pakkuda ühelegi isikule, üksusele või asutusele Zimbabwes või seal kasutamiseks sõjategevusega seotud rahastamist või rahalist abi, sealhulgas eelkõige toetusi, laene ja ekspordikrediidi kindlustust mistahes relvade ja nendega seotud materjalide, samuti siserepressioonideks kasutada võidava varustuse müügi, tarnimise, üleandmise või ekspordi eesmärgil.

Artikkel 3

1. Artiklit 2 ei kohaldata:

a) mittesurmava sõjavarustuse või siserepressioonideks kasutada võidava varustuse müügi, tarnimise, üleandmise või ekspordi suhtes, mis on ette nähtud kasutamiseks ainult humanitaar- või kaitse-eesmärkidel või ÜRO, Euroopa Liidu ja ühenduse institutsiooniloomeprogrammides, või selliste materjalide müügi, tarnimise, üleandmise ja ekspordi suhtes, mis on nähtud ette EL ja ÜRO kriisiohjamise operatsioonideks;

b) sellise varustusega seotud rahastamise või rahalise abi pakkumise suhtes;

c) sellise varustusega seotud tehnilise abi pakkumise suhtes

tingimusel, et asjaomane pädev ametiasutus on sellise ekspordi eelnevalt heaks kiitnud.

2. Artiklit 2 ei kohaldata kaitseriietuse, sealhulgas kuulikindlate vestide ja sõjaväekiivrite suhtes, mille ÜRO, EL, ühenduse ja selle liikmesriikide personal, meedia esindajad, humanitaar- ja arendustöötajad ja nendega seotud personal on ajutiselt eksportinud Zimbabwesse üksnes isiklikuks otstarbeks.

Artikkel 4

1. Liikmesriigid võtavad vajalikud meetmed, et takistada lisas loetletud füüsilistel isikutel, kelle tegevus kahjustab Zimbabwes tõsiselt demokraatiat, inimõiguste järgimist ja õigusriiki, siseneda oma territooriumile või seda läbida.

2. Lõige 1 ei kohusta liikmesriike keelama omaenda kodanikel siseneda oma riigi territooriumile.

3. Lõiget 1 ei kohaldata juhtudel, kui liikmesriiki seob rahvusvahelise õiguse järgi kohustus, nimelt:

a) rahvusvahelise valitsustevahelise organisatsiooni asukohariigina;

b) ÜRO egiidi all kokku kutsutud rahvusvahelise konverentsi asukohariigina või

c) vastavalt mitmepoolsele privileege ja immuniteete pakkuvale kokkuleppele.

Nõukogu teavitatakse nõuetekohaselt kõigist kõnealustest juhtudest.

4. Lõiget 3 loetakse kehtivaks ka juhtudel, kui liikmesriik on Euroopa Julgeoleku- ja Koostöö Organisatsiooni asukohakohariik.

5. Liikmesriigid võivad teha lõikes 1 kehtestatud meetmetest erandeid, kui reisimine on põhjendatud kiireloomulise humanitaarse vajaduse või osalemisega valitsustevahelistel kohtumistel, sealhulgas Euroopa Liidu toetatud kohtumistel, kus toimuv poliitiline dialoog edendab otseselt demokraatiat, inimõigusi ja õigusriiki Zimbabwes.

6. Lõikes 5 viidatud erandit teha sooviv liikmesriik teavitab nõukogu kirjalikult. Erand loetakse vastuvõetuks, kui üks või mitu liikmesriiki ei esita kirjalikku vastuväidet 48 tunni jooksul alates teate saamisest erandi tegemise ettepaneku kohta. Juhul kui üks või mitu nõukogu liiget esitab vastuväite, võib nõukogu otsustada ette pandud erandi teha kvalifitseeritud häälteenamusega.

7. Juhtudel, kui liikmesriik lubab lisas loetletud isikutel vastavalt lõigetele 3, 4, 5 ja 6 siseneda oma territooriumile või seda läbida, piirdub luba selle eesmärgiga, milleks see on antud, ja asjaomaste isikutega.

Artikkel 5

1. Külmutatakse kõik varad ja majandusressursid, mis kuuluvad Zimbabwe valitsuse liikmetele ja lisas loetletud nendega seotud füüsilistele või juriidilistele isikutele, üksustele või asutustele.

2. Rahalisi vahendeid ega majandusressursse ei anta otseselt ega kaudselt lisas loetletud füüsiliste või juriidiliste isikute, asutuste või üksuste käsutusse ega nende toetuseks.

3. Erandeid võib teha rahaliste vahendite ja majandusressursside korral, mis on:

a) vajalikud põhivajaduste rahuldamiseks tehtavateks kulutusteks, sealhulgas makseteks toiduainete, üüri või hüpoteegi, ravimite ja ravi, maksude, kindlustusmaksete ning kommunaalmaksude eest;

b) mõeldud üksnes mõistlike töötasude maksmiseks ja õigusabi saamisega seotud kulutuste katmiseks;

c) mõeldud üksnes maksude ja teenustasude maksmiseks külmutatud varade ja majandusressursside tavapärase hoiustamise ja haldamise eest;

d) vajalikud erakorralisteks kulutusteks.

4. Lõiget 2 ei kohaldata, kui külmutatud arvetele lisatakse:

a) intresse või muid neilt arvetelt teenitud sissetulekuid või

b) makseid, mis on ette nähtud lepingute, kokkulepete või kohustustega, mis sõlmiti või tekkisid enne kuupäeva, mil kõnealuste arvete suhtes hakati kohaldama piirangumeetmeid,

tingimusel, et kõigi selliste intresside, muude sissetulekute ja maksete suhtes kohaldatakse jätkuvalt lõiget 1.

Artikkel 6

Tegutsedes liikmesriikide või Euroopa Komisjoni ettepanekul, võtab nõukogu lisas sisalduvas nimekirjas vastu muudatused, nagu seda nõuavad poliitilised sündmused Zimbabwes.

Artikkel 7

Et eespool nimetatud meetmete mõju oleks maksimaalne, ergutab Euroopa Liit kolmandaid riike võtma vastu piirangumeetmeid, mis sarnaneksid käesolevas ühises seisukohas sisalduvatele.

Artikkel 8

Käesolev ühine seisukoht jõustub selle vastuvõtmise kuupäeval.

Ühist seisukohta kohaldatakse alates 21. veebruarist 2004.

Artikkel 9

Käesolev ühine seisukoht kehtib 12 kuud. Selle üle teostatakse pidevat järelevalvet. Ühist seisukohta pikendatakse või muudetakse vastavalt vajadusele, kui nõukogu arvab, et selle eesmärke ei ole saavutatud.

Artikkel 10

Käesolev ühine seisukoht avaldatakse Euroopa Liidu Teatajas.









LISA

Artiklites 4 ja 5 osutatud isikute nimekiri

▼M2

Mugabe, Robert Gabriel President, sünd. 21.2.1924

Bonyongwe, Happyton Luure Keskorganisatsiooni peadirektor, sünd. 6.11.1960

Buka (alias Bhuka), Flora Maa- ja ümberasustamisprogrammide eest vastutav eriasjade minister (endine riigiminister asepresidendi kantseleis ja endine maareformi riigiminister presidendi kantseleis), sünd. 25.2.1968

Bvudzijena, Wayne Politseiülema asetäitja, politsei esindaja

Chapfika, David Aserahandusminister (endine rahanduse ja majandusarengu aseminister), sünd. 7.4.1957

Charamba, George Teabe- ja avalikustamise talituse alaline sekretär, sünd. 4.4.1963

Charumbira, Fortune Zefanaya Endine kohaliku omavalitsuse, riiklike ehitustööde ja riigi elamumajanduse aseminister, sünd. 10.6.1962

Chigudu, Tinaye Manicalandi provintsi kuberner

Chigwedere, Aeneas Soko Haridus-, spordi- ja kultuuriminister, sünd. 25.11.1939

Chihota, Phineas Tööstuse ja rahvusvahelise kaubanduse aseminister

Chihuri, Augustine Politseiülem, sünd. 10.3.1953

Chimbudzi, Alice ZANU (PF) poliitbüroo komitee liige

Chimutengwende, Chen Avalike ja interaktiivsete küsimuste riigiminister (endine side- ja telekommunikatsiooniminister), sünd. 28.8.1943

Chinamasa, Patrick Anthony Justiits-, õigus- ja parlamentaarküsimuste minister, sünd. 25.1.1947

Chindori-Chininga, Edward Takaruza Endine kaevanduste ja mäetööstuse arendamise minister, sünd. 14.3.1955

Chipanga, Tongesai Shadreck Endine asesiseminister, sünd. 10.10.1946

Chitepo, Victoria ZANU (PF) poliitbüroo komitee liige, sünd. 27.3.1928

Chiwenga, Constantine Zimbabwe Kaitsejõudude ülem, kindral (endine maaväe ülem, kindralleitnant), sünd. 25.8.1956

Chiweshe, George ZECi esimees (ülemkohtu kohtunik ja vastuolulise piiritlemiskomitee esimees), sünd. 4.6.1953

Chiwewe, Willard Masvingo provintsi kuberner (endine presidendi kantselei esimene sekretär eriküsimustes), sünd. 19.3.1949

Chombo, Ignatius Morgan Chininya Kohaliku omavalitsuse, riiklike ehitustööde ja riigi elamumajanduse minister, sünd. 1.8.1952

Dabengwa, Dumiso ZANU (PF) poliitbüroo komitee juhtivliige, sünd. 1939

Damasane, Abigail Naisküsimuste, soolise võrdõiguslikkuse ja kogukonna arengu aseminister

Goche, Nicholas Tasunungurwa Avaliku teenistuse, töö ja sotsiaalhoolekande minister (endine riikliku julgeoleku riigiminister presidendi kantseleis), sünd. 1.8.1946

Gombe, G Valimiste järelevalvekomisjoni esimees

Gula-Ndebele, Sobuza Valimiste järelevalvekomisjoni endine esimees

Gumbo, Rugare Eleck Ngidi Majandusarengu minister (endine riigiminister riikliku ja riigi osalusega ettevõtluse alal presidendi kantseleis), sünd. 8.3.1940

Hove, Richard ZANU (PF) poliitbüroo majandusküsimuste sekretär, sünd. 1935

Hungwe, Josaya (alias Josiah) Dunira Endine Masvingo provintsi kuberner, sünd. 7.11.1935

Jokonya, Tichaona Teabe ja avalikustamise minister, sünd. 27.12.1938

Kangai, Kumbirai ZANU (PF) poliitbüroo komitee liige, sünd. 17.2.1938

Karimanzira, David Ishemunyoro Godi Harare provintsi kuberner ja ZANU (PF) poliitbüroo rahandussekretär, sünd. 25.5.1947

Kasukuwere, Saviour Noorte arengu ja töökohtade loomise aseminister ning ZANU (PF) poliitbüroo noorsooküsimuste asesekretär, sünd. 23.10.1970

Kaukonde, Ray Ida-Mashonalandi provintsi kuberner, sünd. 4.3.1963

Kuruneri, Christopher Tichaona Endine rahanduse ja majandusarengu minister, sünd. 4.4.1949. NB hetkel eelvangistuses

Langa, Andrew Keskkonna ja turismi aseminister, endine transpordi ja side aseminister

Lesabe, Thenjiwe V. ZANU (PF) poliitbüroo naisküsimuste sekretär, sünd. 1933

Machaya, Jason (alias Jaison) Max Kokerai Endine kaevanduste ja mäetööstuse arendamise aseminister, sünd. 13.6.1952

Made, Joseph Mtakwese Põllumajandus- ja maaelu arendamise minister (endine maade, põllumajanduse ja maapiirkondade ümberasustamise minister), sünd. 21.11.1954

Madzongwe, Edna (alias Edina) ZANU (PF) poliitbüroo tootmise ja tööjõu asesekretär, sünd. 11.7.1943

Mahofa, Shuvai Ben Endine noorsoo arendamise, soolise võrdõiguslikkuse ja töökohtade loomise aseminister, sünd. 4.4.1941

Mahoso, Tafataona Meedia teabekomisjoni esimees

Makoni, Simbarashe ZANU (PF) poliitbüroo majandusküsimuste asepeasekretär (endine rahandusminister), sünd. 22.3.1950

Makwavarara, Sekesai Harare tegev linnapea (ZANU-PF)

Malinga, Joshua ZANU (PF) poliitbüroo asesekretär puuetega ja ebasoodsas olukorras olevate inimeste alal, sünd. 28.4.1944

Mangwana, Paul Munyaradzi Riigiminister (endine avalike teenuste, tööjõu ja sotsiaalse heaolu minister), sünd. 10.8.1961

Manyika, Elliot Tapfumanei Portfellita minister (endine noorsoo arendamise, soolise võrdõiguslikkuse ja töökohtade loomise minister), sünd. 30.7.1955

Manyonda, Kenneth Vhundukai Endine tööstus- ja rahvusvahelise kaubanduse aseminister, sünd. 10.8.1934

Marumahoko, Rueben Siseasjade aseminister (endine energeetika aseminister), sünd. 4.4.1948

Masawi, Eprahim Sango Kesk-Mashonalandi provintsi kuberner

Masuku, Angeline Lõuna-Matabelelandi provintsi kuberner, (ZANU (PF) poliitbüroo sekretär puuetega ja ebasoodsas olukorras olevate inimeste alal), sünd. 14.10.1936

Mathema, Cain Bulawayo provintsi kuberner

Mathuthu, Thokozile Põhja-Matabelelandi provintsi kuberner ja ZANU (PF) poliitbüroo transpordi ja sotsiaalhoolekande asesekretär

Matiza, Joel Biggie Maapiirkondade elamu- ja kommunaalmajanduse aseminister, sünd. 17.8.1960

Matonga, Brighton Teabe- ja avalikustamise aseminister, sünd. 1969

Matshalaga, Obert Asevälisminister

Matshiya, Melusi (Mike) Alaline sekretär, siseministeerium

Mbiriri, Partson Alaline sekretär, kohaliku omavalitsuse, riiklike ehitustööde ja riigi elamumajanduse ministeerium

Midzi, Amos Bernard (Mugenva) Kaevanduste ja mäetööstuse arendamise minister (endine energeetikaminister), sünd. 4.7.1952

Mnangagwa, Emmerson Dambudzo Maapiirkondade elamu- ja kommunaalmajanduse minister (endine parlamendi spiiker), sünd. 15.9.1946

Mohadi, Kembo Campbell Dugishi Siseminister (endine kohaliku omavalitsuse, riiklike ehitustööde ja riigi elamumajanduse aseminister), sünd. 15.11.1949

Moyo, Jonathan Endine teabe- ja avalikustamise riigiminister presidendi kantseleis, sünd. 12.1.1957

Moyo, July Gabarari Endine energeetikaminister (endine avalike teenuste, tööjõu ja sotsiaalse heaolu minister), sünd. 7.5.1950

Moyo, Simon Khaya SZANU (PF) poliitbüroo õigusküsimuste asesekretär, sünd. 1945. NB Suursaadik Lõuna-Aafrikas

Mpofu, Obert Moses Tööstuse ja rahvusvahelise kaubanduse minister (endine Põhja-Matabelelandi provintsi kuberner) (ZANU (PF) poliitbüroo riikliku julgeoleku asesekretär), sünd. 12.10.1951

Msika, Joseph W. Asepresident, sünd. 6.12.1923

Msipa, Cephas George Midlandsi provintsi kuberner, sünd. 7.7.1931

Muchena, Olivia Nyembesi (alias Nyembezi) Teaduse ja tehnoloogia riigiminister presidendi kantseleis (endine riigiminister asepresident Msika kantseleis), sünd. 18.8.1946

Muchinguri, Oppah Chamu Zvipange Naisküsimuste, soolise võrdõiguslikkuse ja kogukonna arengu minister, ZANU (PF) poliitbüroo sekretär soolise võrdõiguslikkuse ja kultuuri alal, sünd. 14.12.1958

Mudede, Tobaiwa (Tonneth) Statistikabüroo juhataja, sünd. 22.12.1942

Mudenge, Isack Stanilaus Gorerazvo Kõrg- ja kolmanda taseme hariduse minister (endine välisminister), sünd. 17.12.1941

Mugabe, Grace Robert Gabriel Mugabe abikaasa, sünd. 23.7.1965

Mugabe, Sabina ZANU (PF) poliitbüroo komitee juhtivliige, sünd. 14.10.1934

Muguti, Edwin Tervishoiu ja laste hoolekande aseminister, sünd. 1965

Mujuru, Joyce Teurai Ropa Asepresident (endine veevarude ja infrastruktuuri arendamise minister), sünd. 15.4.1955

Mujuru, Solomon T.R. ZANU (PF) poliitbüroo juhtivkomitee liige, sünd. 1.5.1949

Mumbengegwi, Samuel Creighton Endine tööstuse ja rahvusvahelise kaubanduse aseminister, sünd. 23.10.1942

Mumbengegwi, Simbarashe Välisminister, sünd. 20.7.1945

Murerwa, Herbert Muchemwa Rahandusminister (endine kõrg- ja kolmanda taseme hariduse minister), sünd. 31.7.1941

Musariri, Munyaradzi Politseiülema abi

Mushohwe, Christopher Chindoti Transpordi- ja sideminister (endine transpordi ja side aseminister), sünd. 6.2.1954

Mutasa, Didymus Noel Edwin Riikliku julgeoleku minister (endine korruptsiooni- ja monopolidevastase võitluse eest vastutav eriasjade minister presidendi kantseleis ja endine ZANU (PF) poliitbüroo välissuhete sekretär), sünd. 27.7.1935

Mutezo, Munacho Veevarude ja infrastruktuuri arendamise minister

Mutinhiri, Ambros (alias Ambrose) Noorte arengu, soolise võrdõiguslikkuse ja töökohtade loomise minister, eru-brigaadikindral

Mutiwekuziva, Kenneth Kaparadza Väikese ja keskmise suurusega ettevõtete arendamise ja töökohtade loomise aseminister (endine väikese ja keskmise suurusega ettevõtete arendamise aseminister), sünd. 27.5.1948

Muzenda, Tsitsi V. ZANU (PF) poliitbüroo komitee juhtivliige, sünd. 28.10.1922

Muzonzini, Elisha Brigaadikindral (endine Luure Keskorganisatsiooni peadirektor), sünd. 24.6.1957

Ncube, Abedinico Avaliku teenistuse, töö ja sotsiaalhoolekande aseminister (endine asevälisminister), sünd. 13.10.1954

Ndlovu, Naison K. ZANU (PF) poliitbüroo tootmise ja tööjõu sekretär, sünd. 22.10.1930

Ndlovu, Richard ZANU (PF) poliitbüroo asekomissar, sünd. 20.6.1942

Ndlovu, Sikhanyiso ZANU (PF) poliitbüroo komissariaadi asesekretär, sünd. 20.9.1949

Nguni, Sylvester Asepõllumajandusminister, sünd. 4.8.1955

Nhema, Francis Keskkonna ja turismi minister, sünd. 17.4.1959

Nkomo, John Landa Parlamendi spiiker (endine eriasjade minister presidendi kantseleis), sünd. 22.8.1934

Nyambuya, Michael Reuben Energeetikaminister (endine kindralleitnant, Manicalandi provintsi kuberner), sünd. 23.7.1955

Nyanhongo, Magadzire Hubert Transpordi ja telekommunikatsiooni aseminister

Nyathi, George ZANU (PF) poliitbüroo teaduse ja tehnoloogia asesekretär

Nyoni, Sithembiso Gile Glad Väikese ja keskmise suurusega ettevõtete arendamise ja töökohtade loomise minister (endine väikese ja keskmise suurusega ettevõtete arendamise minister), sünd. 20.9.1949

Parirenyatwa, David Pagwese Tervishoiu ja laste hoolekande minister (endine aseminister), sünd. 2.8.1950

Patel, Khantibhal ZANU (PF) poliitbüroo asefinantssekretär, sünd. 28.10.1928

Pote, Selina M. ZANU (PF) poliitbüroo soolise võrdõiguslikkuse ja kultuuri asesekretär

Rusere, Tino Kaevanduste ja mäetööstuse arendamise minister (endine veevarude ja infrastruktuuri arendamise aseminister), sünd. 10.5.1945

Sakabuya, Morris Kohaliku omavalitsuse, riiklike ehitustööde ja linnaarenduse aseminister

Sakupwanya, Stanley ZANU (PF) poliitbüroo tervishoiu ja laste hoolekande asesekretär

Samkange, Nelson Tapera Crispen Lääne-Mashonalandi provintsi kuberner

Sandi või Sachi, E. (?) ZANU (PF) poliitbüroo naisküsimuste asesekretär

Savanhu, Tendai ZANU (PF) asesekretär transpordi ja sotsiaalse heaolu alal, sünd. 21.3.1968

Sekeramayi, Sydney (alias Sidney) Tigere Kaitseminister, sünd. 30.3.1944

Sekeremayi, Lovemore Valimiskomisjoni esimees

Shamu, Webster Poliitika rakendamise riigiminister (endine poliitika rakendamise riigiminister presidendi kantseleis), sünd. 6.6.1945

Shamuyarira, Nathan Marwirakuwa ZANU (PF) poliitbüroo sekretär teabe ja avalikustamise alal, sünd. 29.9.1928

Shiri, Perence Kindralleitnant (õhujõud), sünd. 1.11.1955

Shumba, Isaiah Masvayamwando Hariduse, spordi ja kultuuri aseminister, sünd. 3.1.1949

Sibanda, Jabulani Endine riikliku Sõjaveteranide Assotsiatsiooni esimees, sünd. 31.12.1970

Sibanda, Misheck Julius Mpande Valitsussekretär (Charles Utete (nr 122) ametijärglane), sünd. 3.5.1949

Sibanda, Phillip Valerio (alias Valentine) Zimbabwe Rahvaarmee ülem, kindralleitnant, sünd. 25.8.1956

Sikosana, Absolom ZANU (PF) poliitbüroo sekretär noorteküsimuste alal

Stamps, Timothy Stamps, Timothy Tervishoiunõunik presidendi kantseleis, sünd. 15.10.1936

Tawengwa, Solomon Chirume ZANU (PF) poliitbüroo asefinantssekretär, sünd. 15.6.1940

Tungamirai, Josiah T. Põlisrahvaste asjade ja nende õiguste riigiminister, õhujõudude erukindralleitnant (endine ZANU (PF) poliitbüroo põlisrahvaste asjade ja nende õiguste sekretär), sünd. 8.10.1948

Udenge, Samuel Majandusarengu aseminister

Utete, Charles Presidendi maareformikomitee esimees (endine valitsussekretär), sünd. 30.10.1938

Veterai, Edmore Politseiülema vanemabi, vastutab Harare piirkonna eest

Zimonte, Paradzai Vanglate ülem, sünd. 4.3.1947

Zhuwao, Patrick Teadus- ja tehnika aseminister (NB Mugabe õe- või vennapoeg)

Zvinavashe, Vitalis Erukindral (endine kaitsestaabi ülem), sünd. 27.9.1943